Diari Oficial de la Generalitat Valenciana


Sumari del DOGV 9043, del 17-03-2021 (2021/2275)

Exposició pública del Pla especial de protecció i conservació del castell d'Elda i el seu entorn.
-------------------------------------------------------------------------------------------------

### Dades del document

Número de DOGV
:   9043

Data del DOGV
:   17-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/2275


Data del document
:   02-03-2021

Organisme emissor
:   Ajuntament d'Elda

Tipus de document
:   Anunci

Descriptors 

:   * Elda
    * administració local
    * pla d'urbanisme

Exposició pública del Pla especial de protecció i conservació del castell d'Elda i el seu entorn. [2021/2275]  
El Ple de l'Ajuntament d'Elda, en la sessió de 29 de febrer de 2021, va adoptar l'acord que, en la part dispositiva, diu el següent:  
  
Primer. Sotmetre la versió preliminar del Pla especial de protecció i conservació del castell d'Elda i el seu entorn, l'estudi d'integració paisatgística i la resta de documentació exigits per la normativa sectorial que l'acompanyen, a informació pública i consultes amb les administracions públiques afectades, durant el termini de quaranta-cinc dies hàbils, a comptar des de l'endemà de la publicació del corresponent anunci en el Diari Oficial de la Generalitat Valenciana. Durant el termini indicat qualsevol persona podrà formular al·legacions i observacions i aportar tota classe de documentació o mitjans de prova que s'estimen adequats per tal donar-hi suport. Així mateix, es consultarà les empreses subministradores d'aigua, energia elèctrica, gas, telefonia i telecomunicacions, perquè emeten un informe sobre les necessitats i condicions tècniques mínimes imprescindibles dels projectes, obres i instal·lacions que hagen de realitzar-se en execució del planejament.  
  
La documentació exposada al públic estarà a la disposició dels interessats en la pàgina web www.elda.es i en les dependències de la Regidoria d'Urbanisme Sostenible.  
  
Segon. Suspendre la tramitació i l'atorgament de llicències de parcel·lació, edificació, demolició i canvi d'ús en la totalitat de l'àmbit del Pla especial de protecció i conservació del castell d'Elda i el seu entorn, excepte les de mera reforma o manteniment que no suposen alteració estructural de l'edifici ni afecten els elements catalogats o en tràmit de catalogació. S'entenen per obres de reforma i manteniment les següents:  
  
- Obres de reforma: obres de redistribució dels envans interiors i obres de consolidació puntual d'elements aïllats (bigues, pilars o parts de mur de càrrega) les lesions sobrevingudes de les quals posen en perill l'estabilitat estructural de l'immoble. Si l'actuació afecta elements considerats com a impropis, caldrà eliminar-los.  
- Obres de manteniment: actuacions de neteja, pintura, repàs de fusteries, reparació de danys locals menors a la cobertura de la coberta, revestiments, acabaments, eliminació d'humitats i similars, i actuacions tendents a reposar elements preexistents com ara balcons, remats ornamentals, cornises impostats o similars.  
La suspensió s'estén també a l'eficàcia de les declaracions responsables que es presenten respecte dels actes esmentats que estiguen legalment subjectes a aquest títol habilitant, i implicarà també la dels acords aprovatoris de nous programes d'actuació integrada en l'àmbit mencionat.  
El termini màxim de duració de la suspensió serà de 2 anys des de la publicació del present acord en el DOGV.  
Conforme amb el que es preveu en l'article 64.3 de la LOTUP, només podran concedir-se llicències o admetre l'eficàcia de declaracions responsables per a obres o actuacions que siguen compatibles amb l'antiga i la nova ordenació.  
  
Tercer. Facultar el regidor delegat d'Urbanisme Sostenible i Activitats per a la realització de totes les actuacions necessàries per a dur a terme el procés d'informació i participació pública.  
  
  
I de conformitat amb el que s'estableix en l'article 57, en relació amb el 53 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació del present acord en el Diari Oficial de la Generalitat Valenciana (DOGV). Durant el termini indicat qualsevol persona podrà formular al·legacions i observacions i aportar tota mena de documentació o mitjans de prova que s'estimen adequats en el seu suport. La documentació està a la disposició del públic en les dependències de l'Àrea d'Urbanisme Sostenible de l'Ajuntament d'Elda (plaça de la Constitució, núm. 1, planta baixa) i exposada en el web municipal, dins de l'Àrea d'Urbanisme (www.elda.es), en compliment de l'article 53.2 de la LOTUP.  
Cosa que es fa pública per a coneixement general.  
  
Elda, 2 de març de 2021.- El regidor delegat d'Urbanisme Sostenible i Activitats (p. d. Resolució de 19 de juny de 2019; BOPA núm. 122, de 01.07.2019): Eduardo Timor Gras.